Up-105/03
Natisni
Opravilna št.:
Up-105/03
Datum odločitve:
27. 3. 2003
ECLI:
ECLI:SI:USRS:2003:Up.105.03
Akt:
Ustavna pritožba A. A. zoper sklep Okrajnega sodišča v Ljubljani št. In 2002/01029 z dne 27. 1. 2003

Ustavna pritožba A. A. zoper sodbo Višjega sodišča v Ljubljani št. II Cp 1536/2001 z dne 17. 4. 2002 v zvezi s sodbo Okrožnega sodišča v Ljubljani št. II P 715/2001 z dne 1. 7. 2001
Izrek:
Ustavna pritožba A. A. zoper sklep Okrajnega sodišča v Ljubljani št. In 2002/01029 z dne 27. 1. 2003 se zavrže.

Ustavna pritožba A. A. zoper sodbo Višjega sodišča v Ljubljani št. II Cp 1536/2001 z dne 17. 4. 2002 v zvezi s sodbo Okrožnega sodišča v Ljubljani št. II P 715/2001 z dne 1. 7. 2001 se zavrže.
Evidenčni stavek:
Po 51. členu Zakona o Ustavnem sodišču je ustavno pritožbo mogoče vložiti po izčrpanju vseh pravnih sredstev.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
Pravna podlaga:
Člen 6, 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
27. 2. 2003
Vrsta odločitve:
sklep
Vrsta rešitve:
zavrženje
Dokument:
US22278
Up-105/03-4
10. 4. 2003
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 27. marca 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A. zoper sklep Okrajnega sodišča v Ljubljani št. In 2002/01029 z dne 27. 1. 2003 se zavrže.
2. Ustavna pritožba A. A. zoper sodbo Višjega sodišča v Ljubljani št. II Cp 1536/2001 z dne 17. 4. 2002 v zvezi s sodbo Okrožnega sodišča v Ljubljani št. II P 715/2001 z dne 1. 7. 2001 se zavrže. Obrazložitev
A.
1. Okrožno sodišče v Ljubljani je s sodbo št. II P 715/2001 z dne 1. 7. 2001 pritožniku naložilo, naj izprazni stanovanje v Ljubljani in ga izroči tožečim strankam ter tožnikom plača uporabnino. S sodbo št. II Cp 1536/2001 z dne 17. 4. 2002 je Višje sodišče v Ljubljani zavrnilo pritožbo in potrdilo sodbo Okrožnega sodišča. Sklep Okrajnega sodišča v Ljubljani št. In 2002/01029 z dne 27. 1. 2003 je bil izdan v izvršilnem postopku zaradi izvršitve navedene sodbe. Pritožnik v ustavni pritožbi zatrjuje, da so mu bile z navedenimi sodnimi odločitvami kršene pravice iz tretjega odstavka 15. člena ter 23. in 33. člena Ustave, v zvezi s tem se sklicuje tudi na načelo pravne in socialne države. Predlaga, naj Ustavno sodišče navedeni sklep in sodbi razveljavi.
B.
2. Po 51. členu Zakona o Ustavnem sodišču (v nadaljevanju ZUstS) je ustavno pritožbo mogoče vložiti po izčrpanju vseh pravnih sredstev. Zoper sklep Okrajnega sodišča v Ljubljani št. In 2002/01029 z dne 27. 1. 2003, s katerim je sodišče zavrnilo ugovor dolžnika zoper sklep o izvršbi, je dovoljena pritožba (četrti odstavek 9. člena Zakona o izvršbi in zavarovanju, Uradni list RS, št. 51/98 in nasl. - ZIZ). Iz ustavne pritožbe ni razvidno, da bi pritožnik izčrpal to pravno sredstvo, zato je bilo treba ustavno pritožbo v tem delu zavreči iz tega razloga.
3. Zavreči je bilo treba tudi ustavno pritožbo zoper sodbi Višjega sodišča v Ljubljani št. II Cp 1536/2001 z dne 17. 4. 2002 in Okrožnega sodišča v Ljubljani št. II P 715/2001 z dne 1. 7.
2001. Pritožnik je zoper navedeni sodbi že vložil ustavno pritožbo, o kateri je Ustavno sodišče odločilo s sklepom št. Up- 486/02 z dne 20. 2. 2003. Z ustavno pritožbo zoper sklepe, izdane v izvršilnem postopku, pa ni mogoče ponovno izpodbijati odločb, izdanih v pravdnem postopku.
C.
4. Senat Ustavnega sodišča je sprejel ta sklep na podlagi druge alineje prvega odstavka 55. člena in 6. člena ZUstS ter prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno.
Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger